Տիկին Կարաասլանյանը խոսեց գերազանցության և համագործակցության մասին` որպես կարևոր արժեքների, որ պետք է սերմանել հայաստանցի երիտասարդների մեջ: Նա նաև իր շնորհակալությունը հայտնեց Հայաստանում Շվեյցարիայի դեսպանատանը` գերազանցության խթանման գործում հիմնադրամի ակտիվ համագործակիցը լինելու համար: Որպես հեռատես առաջնորդ, ով մշտապես մտահոգ է Հայաստանի ապագայով, նա աշխատում է համագործակցային արդյունավետ կապեր հաստատելու և աշխարհի կրթական լավագույն կենտրոններում հայ ուսանողների թիվն ավելացնելու ուղղությամբ: Շվեյցարիայի դեսպանատան հետ համագործակցությունն ընդլայնելով` «Լույս» հիմնադրամը գիտական Սփյուռքը Հայաստանին կապելու ևս մի ուղի է հարթում: